יעקב זוסמן

יעקב זוּסְמן (Sussmann; נולד בי"ח באלול ה'תרצ"א, 31 באוגוסט 1931) הוא פילולוג, חוקר תלמוד ישראלי, פרופסור אמריטוס בחוג לתלמוד באוניברסיטה העברית בירושלים, חתן פרס ישראל לחקר התלמוד.

ביוגרפיה

זוסמן נולד בבודפשט שבהונגריה. הוריו היו צאצאי שושלות רבנים, ואבי אביו כיהן כרבה הראשי של בודפשט. מצד אמו זוסמן הוא דור חמישי לחת"ם סופר. בעקבות פלישת הנאצים להונגריה נמלטו הוא ומשפחתו ברכבת קסטנר, דרך ברגן-בלזן, לשווייץ, בה המשיך את לימודיו בישיבות. בשנת 1949 עלה לישראל ולמד בישיבת חברון.

שנים ספורות לאחר עלייתו לישראל פנה זוסמן להוראה. לאחר הסמכתו בבגרות, בשנת 1954, הוא עבר ללמוד באוניברסיטה העברית תלמוד ומקרא, ובהמשך החל להרצות בנושאי תלמוד והיסטוריה של עם ישראל. לאחר סיום שני תאריו בהצטיינות הוא סיים בשנת תשכ"ט (1970) לימודי דוקטורט עם דיסרטציה שכותרתה "סוגיות בבליות לסדרים זרעים וטהרות".  בשנת 1975 מונה לפרופסור חבר, ובשנת 1980 לפרופסור מן המניין. במהלך השנים עמד זוסמן בראש החוג לתלמוד ובראש המכון למדעי היהדות.

תחומי מחקריו של זוסמן מתפרסים על פני יריעה רחבה של כל ענפי הספרות התלמודית (תלמוד בבלי, תלמוד ירושלמי ומדרשים). משנת תשנ"ז הוא חבר האקדמיה ללשון העברית.

פרופ' זוסמן נבר בספריות אוסטריה, גרמניה ואיטליה וחשף אלפי פריטים. הממצאים החשובים ביותר שגילה היו כתבי יד של "ספר ירושלמי", שהביאו לשחזור נוסחו ובכך לאישוש ההשערה אודות קיומו<ref>{{קישור כללי|כתובת=https://www.academia.edu/39891497/Yaacov_Sussmann_Yerushalmi_Fragments_An_Ashkenazi_Manuscript_Notes_toward_a_Solution_to_the_Riddle_of_Sefer_Yerushalmi_Kobez_Al_Yad_vol_12_XXII_1994_1_120_Hebrew_|הכותב=יעקב זוסמן,|כותרת=''שרידי ירושלמי - כת"י אשכנזי: לקראת פתרון חידת "ספר ירושלמי",|תאריך=קבץ על יד, יב (ה'תשנ"ד) עמ' 120-1.}}</ref>.

מתגורר בשכונת רמת דניה שבירושלים.

פרסים והוקרה
 1997 - פרס ישראל לחקר התלמוד
 2006 - פרס א.מ.ת
 2014 - תואר דוקטור לשם כבוד מאוניברסיטת בן-גוריון בנגב.

 מספריו 

 אוצר כתבי היד התלמודיים, 3 כרכים, בהשתתפות יואב רוזנטל ואהרן שויקה, ירושלים: יד יצחק בן צבי, 2012.
 
 גנזי הירושלמי''', בהשתתפות בנימין אליצור, ירושלים: יד יצחק בן צבי, 2020.

קישורים חיצוניים 

 קורות חייו באתר פרסי א.מ.ת

הערות שוליים 

עולים לאחר קום המדינה: 1948–1950
סגל האוניברסיטה העברית בירושלים: תלמוד
בוגרי ישיבת חברון כנסת ישראל
רסקו: אישים
חוקרי תלמוד
חוקרי התלמוד הירושלמי
חוקרי ספרות חז"ל
זוכי פרס א.מ.ת.
זוכי פרס ישראל לחקר התלמוד
ישראלים ילידי הונגריה
ניצולי רכבת ההצלה של קסטנר
חברי האקדמיה ללשון העברית
מקבלי תואר דוקטור לשם כבוד מאוניברסיטת בן-גוריון בנגב
בעלי תואר דוקטור מהאוניברסיטה העברית בירושלים
ישראלים שנולדו ב-1931